
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA: 363-01/26-01/50
URBROJ: 2140-5-02-26-1
Pregrada, 01. rujna 2026. 

	
Na temelju članka 52. Statuta Grada Pregrade („Službeni glasnik Krapinsko – zagorske županije” br. 6/13, 17/13, 7/18 i 16/18-pročišćeni tekst, 5/20, 8/21, 38/22 i 40/23) i članka 4. Odluke o davanju na korištenje i u zakup javnih površina i zemljišta u vlasništvu Grada Pregrade („Službeni glasnik Krapinsko-zagorske županije” br. 27/22 i 34/26.), Gradonačelnik Grada Pregrade (OIB: 01467072751) objavljuje

POZIV
za iskazivanje interesa za privremeno korištenje javnih površina za pružanje ugostiteljskih djelatnosti, namjene: prodaja vina, u privremenim montažnim objektima – vinarskim kućicama, prilikom održavanja 56. manifestacije „Branje grojzdja” Pregrada 2026.

[bookmark: _Hlk113612434]Članak 1. 
Predmet ovog Poziva je davanje na korištenje javnih površina za pružanje ugostiteljskih djelatnosti, namjene: prodaja vina, u privremenim montažnim objektima – vinarskim kućicama, prilikom održavanja 56. manifestacije „Branje grojzdja” Pregrada, u razdoblju od; 
· 24. do 27. rujna 2026. godine. 
Članak 2. 
Javna površina koja se daje na korištenje je 3 x 4 m, ukupne površine 12 m2, prostor na Trgu Gospe Kunagorske, u razdoblju od 24. rujna (četvrtak) do 27. rujna (nedjelja) 2026. godine. 
Cijena za korištenje javnih površina iz stavka 1. ovog članka iznosi 27,00 EUR/m2, odnosno po danu korištenja ukupno 324,00 EUR. Za vinare sa sjedištem na području grada Pregrade, cijena za korištenje javnih površina iz stavka 1. ovog članka iznosi 15,00 EUR/m² odnosno po danu korištenja  ukupno 180,00 EUR. Status vinara s područja grada Pregrade dokazuje se izvatkom iz nadležnog registra u kojem je jasno navedena adresa sjedišta. 
Sukladno stavku 2. ovog članka, ukupna cijena za pojedinu lokaciju za svih četiri (4) dana korištenja iznosi 1.296,00 EUR, a ukupna cijena za vinare sa sjedištem u gradu Pregradi  za svih četiri (4) dana korištenja iznosi 720,00 EUR.




Članak 3. 
Na svakoj javnoj površini iz članka 2. stavak 1. postavit će se drvena montažna kućica, dimenzije 2,8 x 2,4 m, čije će postavljanje osigurati Grad Pregrada. 
Vezano za električne instalacije i utrošak električne energije za privremene objekte, Grad Pregrada osigurava mjesto priključenja, a obveza korisnika je o svome trošku putem izvođača koji za Grad Pregradu obavlja poslove osiguranja privremenih priključaka, izvesti sve radove na priključenju privremenih objekata, kao i ispitati postavljenu instalaciju, dok će Grad snositi troškove utrošene električne energije. 
Korisnik se obvezuje otkloniti kvarove koji su posljedica preopterećenja električne energije (ispad sklopki) putem izvođača koji za Grad obavlja poslove oko osiguranja privremenih priključaka. 
Grad Pregrada osigurava priključak nazivnog napona 230 V i snage 2000 W (2kW). Mjesto priključka je razdjelnik s utičnicom 230 V/16 A „ŠUKO”. 

Članak 4. 
Obveze Korisnika: 	
Korisnik mora biti proizvođač vina, odnosno pravna i fizička osoba upisana u Vinogradarski registar, a koja je ujedno ovlaštena za prodaju proizvedenog vina. 
Korisnik se obvezuje da će na javnoj površini pružati ugostiteljsku djelatnost odnosno prodavati samo određeni proizvod - vino, koje je označeno sukladno Zakonu o vinu („Narodne novine” br. 32/19; dalje u tekstu: Zakon) i koje udovoljava svim uvjetima za stavljanje na tržište sukladno članku 57. Zakona.
Korisnik se obvezuje prodavati vino u skladu s uvjetima i na način propisan Zakonom te drugim zakonskim i podzakonskim propisima koji uređuju to područje.
Korisnik se obvezuje da će osigurati minimalne tehničke i zdravstvene uvjete prema zakonskim propisima kojima su propisani uvjeti i način obavljanja navedene djelatnosti.
Korisnik se obvezuje da će se za vrijeme obavljanja prigodnih ugostiteljskih djelatnosti u montažnim objektima prilikom održavanja 56. manifestacije „Branje grojzdja” Pregrada 2026.;
· pridržavati tehničkih propisa o mjerama zaštite na radu i protupožarne zaštite,
· na vidno mjesto istaknuti naziv tvrtke/obrta/OPG-a ili drugi naziv pod kojim posluje,
· na vidno mjesto istaknuti i pridržavati se istaknutih cijena te izdati čitljivi i točan račun za pruženu uslugu, 
· za otpad koristiti vlastite kante za smeće.
	
Članak 5. 
Korisnik se obvezuje poštovati vizualni identitet manifestacije sukladno naputcima Turističke zajednice Srce Zagorja i Grada Pregrade. 
Lokacija se daje u viđenom stanju, dodatne intervencije Korisnika u izgled montažnog objekta – vinarske kućice nisu dozvoljene (nije dozvoljena dodatna rasvjetna dekoracija, postavljanje brendiranih stolova i suncobrana proizvođača i distributera pića i sl.)
Nije dozvoljeno koristiti plastičnu ambalažu za posluživanje pića.

Članak 6. 
Uvjeti Poziva:
Interes se iskazuje dostavom Prijavnog obrasca i potrebno je priložiti sljedeće: 
· za pravne osobe – presliku Rješenja o upisu u sudski registar iz kojeg je vidljiva djelatnost, 
· za obrtnike – presliku Izvatka iz Obrtnog registra, Obrtnicu ili Rješenje o upisu u Obrtni registar,
· za obiteljska poljoprivreda gospodarstva – Rješenje o upisu u Upisnik obiteljskih poljoprivrednih gospodarstava,
· dokaz o upisu u Vinogradarski registar sukladno Zakonu,
· važeće Rješenje za stavljanje vina u promet/na tržište. 

Članak 7. 
Postupak izbora: 
Iskaz interesa potrebno je zajedno s dokumentacijom dostaviti elektronskim putem na e-mail: grad@pregrada.hr, najkasnije do utorka, 11. rujna 2026. godine do 9:00 sati. 
Upravni odjel za financije i gospodarstvo obavit će provjeru pristiglih iskaza interesa s pripadajućom dokumentacijom. 
Nepravovremene i nepotpune prijave neće se razmatrati, a prijave za privremeno korištenje neće se odobriti podnositelju prijave koji: 
· ima nepodmirene dugove prema Gradu Pregradi, po bilo kojoj osnovi i 
· ne ispunjava ili nije ispunio ranije obaveze vezane uz korištenje prostora u vlasništvu Grada Pregrade. 
Nakon provedene provjere dokumentacije, izdaje se Rješenje o privremenom korištenju prostora. 
Za sva dodatna pitanja vezana uz iskaz interesa, molimo da se javite službenici Mariji Horvat Cesarec na e-mail: marija.cesarec@pregrada.hr ili na broj: 049/376-052.


									GRADONAČELNIK

							                Goran Vukmanić                                                                                                             

PRILOG POZIVA: 
1. Prijavni obrazac,  
2. Skica montažne kućice.

